title: Decizia (UE) 2020/1421 a Consiliului din 1 octombrie 2020 privind poziția care urmează să fie adoptată, în numele Uniunii Europene, cu privire la amendamentele aduse anexelor la Acordul european referitor la transportul rutier internațional al mărfurilor periculoase (ADR) și Regulamentului anexat la Acordul european privind transportul internațional al mărfurilor periculoase pe căi navigabile interioare (ADN)

text:
                  9.10.2020

                  RO

                  Jurnalul Oficial al Uniunii Europene

                  L 329/1

         DECIZIA (UE) 2020/1421 A CONSILIULUI
         din 1 octombrie 2020
         privind poziția care urmează să fie adoptată, în numele Uniunii Europene, cu privire la amendamentele aduse anexelor la Acordul european referitor la transportul rutier internațional al mărfurilor periculoase (ADR) și Regulamentului anexat la Acordul european privind transportul internațional al mărfurilor periculoase pe căi navigabile interioare (ADN)
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 91 coroborat cu articolul 218 alineatul (9),
         având în vedere propunerea Comisiei Europene,
         întrucât:

                     (1)

                     Acordul european referitor la transportul rutier internațional al mărfurilor periculoase (ADR) a intrat în vigoare la 29 ianuarie 1968. Acordul european privind transportul internațional al mărfurilor periculoase pe căi navigabile interioare (ADN) a intrat în vigoare la 28 februarie 2008.

                     (2)

                     Uniunea Europeană nu este parte contractantă nici la ADR, nici la ADN.

                     (3)

                     Toate statele membre sunt părți contractante la ADR și aplică acest acord, iar 13 state membre sunt părți contractante la ADN și aplică acest acord.

                     (4)

                     În temeiul articolului 14 din ADR, orice parte contractantă poate propune unul sau mai multe amendamente la anexele la acordul respectiv. Grupul de lucru privind transportul mărfurilor periculoase (WP.15) poate adopta amendamente la anexele la ADR. În temeiul articolului 20 din ADN, Comitetul pentru siguranță și Comitetul administrativ pot adopta amendamente la Regulamentul anexat la ADN.

                     (5)

                     Amendamentele adoptate în decursul perioadei de doi ani cuprinsă între 2018 și 2020 de către WP.15 și de către Comitetul administrativ al ADN cu privire la transportul mărfurilor periculoase pe cale rutieră și pe căi navigabile interioare au fost notificate părților contractante la ADR și ADN la 1 iulie 2020.

                     (6)

                     Este adecvat să se stabilească poziția care urmează să fie adoptată în numele Uniunii cu privire la aceste amendamente aduse ADR și ADN, deoarece actele respective pot influența în mod decisiv conținutul dreptului Uniunii, și anume Directiva 2008/68/CE a Parlamentului European și a Consiliului (1). Directiva respectivă stabilește cerințe privind transportul rutier, feroviar sau pe căi navigabile interioare al mărfurilor periculoase în interiorul statelor membre sau între acestea, făcând trimitere la ADR sau la ADN. Articolul 4 din Directiva 2008/68/CE prevede că transportul de mărfuri periculoase între statele membre și țări terțe este autorizat în măsura în care acesta respectă cerințele ADR, Regulamentul privind transportul internațional feroviar al mărfurilor periculoase (RID) prevăzut în apendicele C la Convenția privind transporturile internaționale feroviare (COTIF) și ADN, cu excepția cazului în care în anexele la directiva respectivă se prevede altfel. În plus, în temeiul articolului 8 din Directiva 2008/68/CE, Comisia este împuternicită să adapteze secțiunea I.1 din anexa I și secțiunea III.1 din anexa III la directiva respectivă la progresele științifice și tehnice, în special pentru a lua în considerare amendamentele la ADR, RID și ADN.

                     (7)

                     Amendamentele adoptate privesc standarde tehnice sau specificații tehnice uniforme, au obiectivul de a asigura transportul mărfurilor periculoase în condiții de siguranță și în mod eficient, ținând totodată seama de progresele științifice și tehnice din acest sector și de dezvoltarea unor noi substanțe și articole care prezintă un pericol în timpul transportului. Dezvoltarea transportului mărfurilor periculoase pe cale rutieră și pe căi navigabile interioare, atât în cadrul Uniunii, cât și între Uniune și țările învecinate, este un element central al politicii comune în domeniul transporturilor și asigură buna funcționare a tuturor sectoarelor industriale care produc sau care utilizează mărfurile clasificate ca periculoase în conformitate cu ADR și cu ADN.

                     (8)

                     În cadrul WP.15 și, respectiv, în cadrul Comitetului administrativ al ADN, s-a ajuns la un consens tehnic privind amendamentele aduse anexelor la ADR și la Regulamentul anexat la ADN vizate de prezenta decizie.

                     (9)

                     Amendamentele adoptate sunt justificate și benefice și, prin urmare, ar trebui să fie sprijinite de Uniune.

                     (10)

                     Poziția Uniunii ar trebui să fie exprimată de statele membre ale Uniunii care sunt părți contractante la ADR și la ADN, acționând împreună în interesul Uniunii,

               ADOPTĂ PREZENTA DECIZIE:

            Articolul 1

               (1)   Poziția care urmează să fie adoptată în numele Uniunii cu privire la amendamentele la anexele la ADR adoptate de Grupul de lucru privind transportul mărfurilor periculoase (WP.15) și amendamentele la Regulamentul anexat la ADN adoptate de Comitetul administrativ al ADN este de a sprijini următoarele amendamente:

                           (a)

                           proiect de amendamente aduse anexelor A și B la ADR (document de referință ECE/TRANS/WP.15/249; notificare a depozitarului C.N.274.2020.TREATIES-XI.B.14);

                           (b)

                           proiect de amendamente aduse anexelor A și B la ADR – addendum (document de referință ECE/TRANS/WP.15/249/Add.1; notificare a depozitarului C.N.274.2020.TREATIES-XI.B.14);

                           (c)

                           proiect de amendamente aduse anexelor A și B la ADR – corrigendum (document de referință ECE/TRANS/WP.15/249/Corr.1; notificare a depozitarului C.N.274.2020.TREATIES-XI.B.14);

                           (d)

                           proiect de amendamente aduse Regulamentului anexat la ADN (document de referință ECE/ADN/54; notificare a depozitarului C.N.273.2020.TREATIES-XI.D.6);

                           (e)

                           proiect de amendamente aduse Regulamentului anexat la ADN – corrigendum (document de referință ECE/TRANS/WP.15/AC.2/25; notificare a depozitarului C.N.309.2020.TREATIES-XI.D.6); și

                           (f)

                           proiect de amendamente aduse Regulamentului anexat la ADN (document de referință ECE/ADN/54/Add.1; notificare a depozitarului C.N.367.2020.TREATIES-XI.D.6).

               (2)   Se poate conveni asupra unor modificări minore ale amendamentelor menționate la alineatul (1), fără a mai fi necesară o nouă decizie a Consiliului, în conformitate cu articolul 2.

            Articolul 2
            Poziția menționată la articolul 1 este exprimată de statele membre ale Uniunii care sunt părți contractante la ADR și, respectiv, la ADN, acționând împreună în interesul Uniunii.

            Articolul 3
            O trimitere la amendamentele acceptate privind anexele la ADR și Regulamentul anexat la ADN se publică în Jurnalul Oficial al Uniunii Europene, indicându-se data intrării în vigoare a amendamentelor respective.

            Articolul 4
            Prezenta decizie intră în vigoare la data adoptării.

            Adoptată la Bruxelles, 1 octombrie 2020.

                  Pentru Consiliu

                  Președintele

               M. ROTH

            (1)  Directiva 2008/68/CE a Parlamentului European și a Consiliului din 24 septembrie 2008 privind transportul interior de mărfuri periculoase (JO L 260, 30.9.2008, p. 13).


title: Decizia (PESC) 2020/1466 a Consiliului din 12 octombrie 2020 de modificare a Deciziei (PESC) 2018/1544 privind măsuri restrictive împotriva proliferării și utilizării armelor chimice

text:
                  13.10.2020

                  RO

                  Jurnalul Oficial al Uniunii Europene

                  L 335/16

         DECIZIA (PESC) 2020/1466 A CONSILIULUI
         din 12 octombrie 2020
         de modificare a Deciziei (PESC) 2018/1544 privind măsuri restrictive împotriva proliferării și utilizării armelor chimice
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 29,
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:

                     (1)

                     La 15 octombrie 2018, Consiliul a adoptat Decizia (PESC) 2018/1544 (1) privind măsuri restrictive împotriva proliferării și utilizării armelor chimice.

                     (2)

                     Decizia (PESC) 2018/1544 se aplică până la 16 octombrie 2020. Pe baza unei reexaminări a deciziei menționate, măsurile restrictive prevăzute în respectiva decizie ar trebui să fie prelungite până la 16 octombrie 2021, iar o rubrică din lista persoanelor fizice și juridice, a entităților și a organismelor menționate la articolele 2 și 3, astfel cum figurează în anexa la decizia menționată, ar trebui să fie actualizată.

                     (3)

                     Prin urmare, Decizia (PESC) 2018/1544 ar trebui să fie modificată în consecință,

               ADOPTĂ PREZENTA DECIZIE:

            Articolul 1
            Decizia (PESC) 2018/1544 se modifică după cum urmează:

                        1.

                        Articolul 8 se înlocuiește cu următorul text:

                           „Articolul 8

                           Prezenta decizie se aplică până la 16 octombrie 2021. Prezenta decizie se reexaminează permanent. Aceasta se reînnoiește sau se modifică, după caz, dacă Consiliul consideră că obiectivele acesteia nu au fost atinse.”

                        2.

                        Anexa se modifică în conformitate cu anexa la prezenta decizie.

            Articolul 2
            Prezenta decizie intră în vigoare în ziua următoare datei publicării în Jurnalul Oficial al Uniunii Europene.

            Adoptată la Luxemburg, 12 octombrie 2020.

                  Pentru Consiliu

                  Președintele

               J. BORRELL FONTELLES

            (1)  Decizia (PESC) 2018/1544 a Consiliului din 15 octombrie 2018 privind măsuri restrictive împotriva proliferării și utilizării armelor chimice (JO L 259, 16.10.2018, p. 25).

            ANEXĂ
            Rubrica nr. 5 din lista persoanelor fizice și juridice, a entităților și a organismelor menționate la articolele 2 și 3, în secțiunea „A. Persoane fizice”, astfel cum figurează în anexa la Decizia (PESC) 2018/1544, se înlocuiește cu următoarea rubrică:

                           Nume

                           Informații de identificare

                           Motivele desemnării

                           Data includerii pe listă

                           „5. Said SAID

                           alias: Saeed, Sa’id Sa’id,
                           Titlul: doctor, membru al Institutului 3000 (alias Institutul 6000) al SSRC
                           Sexul: bărbătesc
                           Data nașterii: 11 decembrie 1955

                           Said Said este o persoană semnificativă în cadrul Institutului 3000 (alias Institutul 6000), diviziunea Centrului de Cercetare și Studii Științifice (SSRC) responsabilă de dezvoltarea și producerea de arme chimice siriene.

                           21.1.2019”


Decizia Comisiei din 09/10/2020 de declarare a unei concentrări compatibilă cu piaţa comună (Cazul COMP/M.9928 - QUATTROR / HGM / BURGO) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


title: Decizia (UE) 2020/1496 a Consiliului din 13 octombrie 2020 privind semnarea, în numele Uniunii, a Acordului sub forma unui schimb de scrisori dintre Uniunea Europeană și Regatul Norvegiei în temeiul articolului XXVIII din Acordul general pentru tarife și comerț (GATT) din 1994 referitor la modificarea concesiilor privind toate contingentele tarifare incluse în lista CLXXV a UE ca urmare a retragerii Regatului Unit din Uniunea Europeană

text:
                  16.10.2020

                  RO

                  Jurnalul Oficial al Uniunii Europene

                  L 343/22

         DECIZIA (UE) 2020/1496 A CONSILIULUI
         din 13 octombrie 2020
         privind semnarea, în numele Uniunii, a Acordului sub forma unui schimb de scrisori dintre Uniunea Europeană și Regatul Norvegiei în temeiul articolului XXVIII din Acordul general pentru tarife și comerț (GATT) din 1994 referitor la modificarea concesiilor privind toate contingentele tarifare incluse în lista CLXXV a UE ca urmare a retragerii Regatului Unit din Uniunea Europeană
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 207 alineatul (4) primul paragraf, coroborat cu articolul 218 alineatul (5),
         având în vedere propunerea Comisiei Europene,
         întrucât:

                     (1)

                     La 15 iunie 2018, Consiliul a autorizat Comisia să înceapă negocieri în temeiul articolului XXVIII din Acordul general pentru tarife și comerț (GATT) din 1994 cu privire la repartizarea contingentelor tarifare incluse în lista CLXXV a UE ca urmare a retragerii Regatului Unit din Uniune.

                     (2)

                     Negocierile cu Regatul Norvegiei s-au încheiat și, la 7 și 8 iulie 2020, a fost parafat un Acord sub forma unui schimb de scrisori între Uniunea Europeană și Regatul Norvegiei în temeiul articolului XXVIII din Acordul general pentru tarife și comerț (GATT) din 1994 referitor la modificarea concesiilor privind toate contingentele tarifare incluse în lista CLXXV a UE ca urmare a retragerii Regatului Unit din Uniunea Europeană (denumit în continuare „acordul”).

                     (3)

                     Acordul ar trebui să fie semnat,

               ADOPTĂ PREZENTA DECIZIE:

            Articolul 1
            Se autorizează semnarea, în numele Uniunii, a Acordului sub forma unui schimb de scrisori între Uniunea Europeană și Regatul Norvegiei în temeiul articolului XXVIII din Acordul general pentru tarife și comerț (GATT) din 1994 referitor la modificarea concesiilor privind toate contingentele tarifare incluse în lista CLXXV a UE ca urmare a retragerii Regatului Unit din Uniunea Europeană, sub rezerva încheierii acordului menționat (1).

            Articolul 2
            Președintele Consiliului este autorizat să desemneze persoana împuternicită sau persoanele împuternicite să semneze acordul în numele Uniunii.

            Articolul 3
            Prezenta decizie intră în vigoare la data adoptării.

            Adoptată la Luxemburg, 13 octombrie 2020.

                  Pentru Consiliu

                  Președintele

               M. ROTH

            (1)  Textul acordului se publică împreună cu decizia privind încheierea acestuia.


title: Decizia (PESC) 2021/448 a Consiliului din 12 martie 2021 de modificare a Deciziei 2014/145/PESC privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei

text:
                  15.3.2021

                  RO

                  Jurnalul Oficial al Uniunii Europene

                  L 87/35

         DECIZIA (PESC) 2021/448 A CONSILIULUI
         din 12 martie 2021
         de modificare a Deciziei 2014/145/PESC privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 29,
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:

                     (1)

                     La 17 martie 2014, Consiliul a adoptat Decizia 2014/145/PESC (1).

                     (2)

                     La 10 septembrie 2020, Consiliul a adoptat Decizia (PESC) 2020/1269 (2), prin care a prelungit măsurile prevăzute în Decizia 2014/145/PESC cu încă șase luni.

                     (3)

                     Având în vedere continuarea subminării sau a amenințării integrității teritoriale, a suveranității și a independenței Ucrainei, aplicarea Deciziei 2014/145/PESC ar trebui să fie prelungită cu încă șase luni.

                     (4)

                     Consiliul a reexaminat desemnările individuale prevăzute în anexa la Decizia 2014/145/PESC și a decis să modifice informațiile referitoare la 14 persoane fizice și 13 entități.

                     (5)

                     Prin urmare, Decizia 2014/145/PESC ar trebui să fie modificată în consecință,

               ADOPTĂ PREZENTA DECIZIE:

            Articolul 1
            Decizia 2014/145/PESC se modifică după cum urmează:

                        1.

                        La articolul 6, al doilea paragraf se înlocuiește cu următorul text:
                        „Prezenta decizie se aplică până la 15 septembrie 2021.”

                        2.

                        Anexa se modifică în conformitate cu anexa la prezenta decizie.

            Articolul 2
            Prezenta decizie intră în vigoare în ziua următoare datei publicării în Jurnalul Oficial al Uniunii Europene.

            Adoptată la Bruxelles, 12 martie 2021.

                  Pentru Consiliu

                  Președintele

               A. P. ZACARIAS

            (1)  Decizia 2014/145/PESC a Consiliului din 17 martie 2014 privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei (JO L 78, 17.3.2014, p. 16).

            (2)  Decizia (PESC) 2020/1269 a Consiliului din 10 septembrie 2020 de modificare a Deciziei 2014/145/PESC privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei (JO L 298, 11.9.2020, p. 23).

            ANEXĂ
            În anexa la Decizia 2014/145/PESC, rubricile referitoare la persoanele și entitățile enumerate mai jos se înlocuiesc cu următoarele rubrici:

                        Persoane

                                       Nume

                                       Date de identificare

                                       Motive

                                       Data includerii pe listă

                                       „5.

                                       Aleksei Mikhailovich CHALIY (Алексей Михайлович ЧАЛЫЙ) Oleksiy Mykhaylovych CHALYY (Олексiй Михайлович ЧАЛИЙ)

                                       Sexul: masculin
                                       Data nașterii: 13.6.1961
                                       Locul nașterii: Moscow (Moscova), Federația Rusă sau Sevastopol, Ucraina

                                       Chaliy a devenit «primar al poporului al Sevastopolului» prin aclamație populară la 23 februarie 2014 și a acceptat acest «vot». A desfășurat o campanie activă pentru ca Sevastopolul să devină o entitate separată a Federației Ruse în urma unui referendum din 16 martie 2014. A fost unul dintre cosemnatarii «tratatului privind aderarea Crimeei la Federația Rusă» din 18 martie 2014. A fost «guvernator» interimar al Sevastopolului în perioada 1-14 aprilie 2014 și este un fost președinte «ales» al «adunării legislative» a orașului Sevastopol. Fost membru al «adunării legislative» a orașului Sevastopol (până în septembrie 2019).
                                       Rămâne activ în sprijinirea acțiunilor sau politicilor separatiste.
                                       Pentru implicarea sa în procesul de anexare, i-a fost decernat ordinul de stat al Rusiei «Merit pentru patrie» – clasa I.
                                       Director general al Smart Electric Networks LLC (OOO «Разумные электрические сети»).

                                       17.3.2014

                                       12.

                                       Nikolai Ivanovich RYZHKOV (Николай Иванович РЫЖКОВ)

                                       Sexul: masculin
                                       Data nașterii: 28.9.1929
                                       Locul nașterii: Dyleevka (Diliivka), regiunea Donetsk (Donețk), RSS Ucraineană, în prezent Ucraina

                                       Membru al Comitetului pentru chestiuni federale, politici regionale și Nord din cadrul Consiliului federativ al Federației Ruse.
                                       La 1 martie 2014, Ryzhkov a susținut public, în cadrul Consiliului federativ, desfășurarea de forțe ruse în Ucraina.
                                       Pentru implicarea sa în procesul de anexare, în 2014 i-a fost decernat ordinul de stat al Rusiei «Merit pentru patrie», clasa I.

                                       17.3.2014

                                       28.

                                       Valery Vladimirovich KULIKOV (Валерий Владимирович КУЛИКОВ)

                                       Sexul: masculin
                                       Data nașterii: 1.9.1956
                                       Locul nașterii: Zaporozhye (Zaporoje), RSS Ucraineană, în prezent Ucraina

                                       Fost comandant adjunct al Flotei Mării Negre, contraamiral.
                                       Responsabil de comanda forțelor ruse care au ocupat teritoriul suveran al Ucrainei.
                                       La 26 septembrie 2017, a fost demis din această funcție și din armată prin decret al președintelui Federației Ruse.
                                       Fost membru al Consiliului federativ al Federației Ruse, reprezentând orașul anexat Sevastopol. În prezent, este deputat în «adunarea legislativă» a orașului Sevastopol.

                                       21.3.2014

                                       34.

                                       Dmitry Nikolayevich KOZAK (Дмитрий Николаевич КОЗАК)

                                       Sexul: masculin
                                       Data nașterii: 7.11.1958
                                       Locul nașterii: Bandurovo, regiunea Kirovograd, RSS Ucraineană, în prezent Ucraina
                                       Cetățenie: rusă

                                       Fost viceprim-ministru. Responsabil de supravegherea integrării «Republicii Autonome Crimeea» anexate în cadrul Federației Ruse. Șef adjunct de personal al Administrației Prezidențiale a Federației Ruse. Este trimisul special al președintelui pentru gestionarea conflictelor în Ucraina.

                                       29.4.2014

                                       35.

                                       Oleg Yevgenyvich BELAVENTSEV (Олег Евгеньевич БЕЛАВЕНЦЕВ)

                                       Sexul: masculin
                                       Data nașterii: 15.9.1949
                                       Locul nașterii: Moscow (Moscova) sau Ostrov, regiunea Pskov, Federația Rusă

                                       Fost reprezentant plenipotențiar al președintelui Federației Ruse în așa-numitul «district federal al Crimeei», responsabil de punerea în aplicare a prerogativelor constituționale ale șefului de stat rus pe teritoriul «Republicii Autonome Crimeea» anexate. Fost membru nepermanent al Consiliului de Securitate rus.
                                       Fost reprezentant plenipotențiar al președintelui Federației Ruse în districtul federal al Caucazului de Nord (până în iunie 2018).
                                       Rămâne activ în sprijinirea acțiunilor sau politicilor separatiste. Consul onorific al Nicaraguei în Crimeea din octombrie 2020.

                                       29.4.2014

                                       51.

                                       Vladimir Nikolaevich PLIGIN (Владимир Николаевич ПЛИГИН)

                                       Sexul: masculin
                                       Data nașterii: 19.5.1960
                                       Locul nașterii: Ignatovo, oblastul Vologodsk, URSS (în prezent Federația Rusă)

                                       Fost membru al Dumei de Stat și fost președinte al Comisiei pentru drept constituțional din cadrul Dumei. Responsabil cu facilitarea adoptării legislației privind anexarea Crimeei și a Sevastopolului la Federația Rusă.
                                       Fost membru al Consiliului Suprem al partidului Rusia Unită. Consilier al președintelui Dumei, Volodin. În prezent, cercetător la Institutul de Stat și Drept din cadrul Academiei Ruse de Științe.

                                       12.5.2014

                                       62.

                                       Aleksandr Yurevich BORODAI (Александр Юрьевич БОРОДАЙ)

                                       Sexul: masculin
                                       Data nașterii: 25.7.1972
                                       Locul nașterii: Moscow (Moscova), Federația Rusă

                                       Fost așa-numit «prim-ministru al Republicii Populare Donețk», în această calitate responsabil de activitățile «guvernamentale» separatiste ale așa-numitului «guvern al Republicii Populare Donețk» (de exemplu, la 8 iulie 2014 a afirmat că «forțele noastre militare desfășoară o operație specială împotriva „fasciștilor” ucraineni»), semnatar al Memorandumului de înțelegere privind «Uniunea Novorossia». Rămâne activ în sprijinirea acțiunilor sau politicilor separatiste; conduce «Uniunea voluntarilor din Donbas».
                                       Președinte al Consiliului Uniunii Voluntarilor din Donbas. Implicat în mod activ în recrutarea și instruirea «voluntarilor» trimiși în luptă în Donbas.

                                       12.7.2014

                                       79.

                                       Mikhail Vladimirovich DEGTYARYOV/DEGTYAREV (Михаил Владимирович ДЕГТЯРËВ)

                                       Sexul: masculin
                                       Data nașterii: 10.7.1981
                                       Locul nașterii: Kuibyshev (Kuibîșev) (Samara), Federația Rusă

                                       Fost membru al Dumei de Stat.
                                       În calitatea sa de membru al Dumei, acesta a anunțat inaugurarea «ambasadei de facto» la Moscova a nerecunoscutei, așa-numitei «Republici Populare Donețk». Contribuie la subminarea sau amenințarea integrității teritoriale, a suveranității și a independenței Ucrainei.
                                       Fost președinte al Comisiei pentru educație fizică, sport și tineret din cadrul Dumei de Stat ruse.
                                       Începând cu 20 iulie 2020, guvernator interimar al Khabarovsk Krai.

                                       25.7.2014

                                       95.

                                       Nikolay Terentievich SHAMALOV (Николай Терентьевич ШАМАЛОВ)

                                       Sexul: masculin
                                       Data nașterii: 24.1.1950
                                       Locul nașterii: Moscow (Moscova), Federația Rusă

                                       Dl Shamalov este o veche cunoștință a președintelui Putin. Este cofondatorul așa-numitei Ozero Dacha, o societate cooperativă care reunește un grup influent de persoane în jurul președintelui Putin.
                                       Beneficiază de legături cu factorii de decizie ruși. Este al doilea acționar în ordinea importanței al Bank Rossiya, din acțiunile căreia deținea în 2013 circa 10 %, bancă considerată banca personală a înalților funcționari ai Federației Ruse. De la anexarea ilegală a Crimeei, Bank Rossiya a deschis filiale pe întreg teritoriul Crimeei și al Sevastopolului, consolidând astfel integrarea acestora în Federația Rusă.
                                       În plus, Bank Rossiya are participații importante în Grupul național al mass-media care, la rândul său, controlează televiziunile care sprijină în mod activ politicile guvernului rus de destabilizare a Ucrainei.

                                       30.7.2014

                                       108.

                                       Vladimir Abdualiyevich VASILYEV (Владимир Абдуалиевич ВАСИЛЬЕВ)

                                       Sexul: masculin
                                       Data nașterii: 11.8.1949
                                       Locul nașterii: Klin, regiunea Moscova, Federația Rusă

                                       Fost vicepreședinte al Dumei de Stat. La 20 martie 2014, a votat în favoarea proiectului de lege constituțională federală «privind acceptarea în Federația Rusă a „Republicii Crimeea” și formarea în cadrul Federației Ruse de noi entități federale – „Republica Crimeea” și orașul cu statut federal Sevastopol».
                                       Fost conducător al Republicii Daghestan.

                                       12.9.2014

                                       119.

                                       Alexander Mikhailovich BABAKOV (Aлександр Михайлович БАБАКОВ)

                                       Sexul: masculin
                                       Data nașterii: 8.2.1963
                                       Locul nașterii: Chisinau (Chișinău), RSS Moldovenească (în prezent Republica Moldova)

                                       Fost membru al Dumei de Stat. Fost deputat în Duma de Stat, președintele Comisiei Dumei de Stat pentru dispozițiile legislative privind dezvoltarea complexului militaro-industrial al Federației Ruse. Este un membru proeminent al «Rusiei Unite» și un om de afaceri cu investiții considerabile în Ucraina și Crimeea.
                                       La 20 martie 2014, a votat în favoarea proiectului de lege constituțională federală «privind acceptarea în Federația Rusă a „Republicii Crimeea” și formarea în cadrul Federației Ruse de noi entități federale – „Republica Crimeea” și orașul cu statut federal Sevastopol».
                                       În prezent, membru al Consiliului federativ al Federației Ruse. Membru al Comisiei pentru afaceri externe.

                                       12.9.2014

                                       120.

                                       Sergey Yurievich KOZYAKOV (Сергей Юрьевич КОЗЬЯКОВ) Serhiy Yuriyovych KOZYAKOV (Сергiй Юрiйович КОЗЬЯКОВ)

                                       Sexul: masculin
                                       Data nașterii: 29.9.1982 sau 23.9.1982

                                       În fosta sa calitate de așa-numit «șef al Comisiei electorale centrale din Lugansk», a fost responsabil pentru organizarea așa-numitelor «alegeri» din 2 noiembrie 2014 din «Republica Populară Lugansk». Aceste «alegeri» au încălcat legislația Ucrainei și au fost, prin urmare, ilegale. Între octombrie 2015 și decembrie 2017, a ocupat așa-zisa funcție de «ministru al justiției» al «Republicii Populare Lugansk».
                                       În consecință, prin asumarea acestor calități și prin acțiunile întreprinse în temeiul acestora, precum și prin organizarea «alegerilor» ilegale, a sprijinit activ acțiuni și politici care subminează integritatea teritorială, suveranitatea și independența Ucrainei și care au continuat să destabilizeze Ucraina.
                                       Înregistrat ca notar în orașul Lugansk.
                                       Continuă să sprijine și să legitimeze politicile separatiste, în cooperare cu autoritățile separatiste.

                                       29.11.2014

                                       161.

                                       Dmitry Vladimirovich OVSYANNIKOV (Дмитрий Владимирович ОВСЯННИКОВ)

                                       Sexul: masculin
                                       Data nașterii: 21.2.1977
                                       Locul nașterii: Omsk, URSS (în prezent Federația Rusă)

                                       Fost «guvernator al Sevastopolului» (până în iulie 2019).
                                       Ovsyannikov a fost ales «guvernator al Sevastopolului» în urma alegerilor din 10 septembrie 2017 organizate de Federația Rusă în orașul Sevastopol, anexat în mod ilegal.
                                       La 28 iulie 2016, președintele Putin l-a numit în funcția de «guvernator al Sevastopolului» interimar. În această calitate, a depus eforturi în direcția unei integrări sporite a peninsulei Crimeea, anexată în mod ilegal, în Federația Rusă și, ca atare, este responsabil de sprijinirea în mod activ sau de punerea în aplicare a unor acțiuni sau politici care subminează sau amenință integritatea teritorială, suveranitatea și independența Ucrainei.
                                       În 2017, a făcut declarații publice în sprijinul anexării ilegale a Crimeei și a Sevastopolului, precum și cu ocazia aniversării «referendumului din Crimeea» ilegal. A comemorat veteranii așa-numitelor «unități de autoapărare» care au facilitat desfășurarea de forțe ruse în peninsula Crimeea în perioada premergătoare anexării ilegale a acesteia de către Federația Rusă și a solicitat ca Sevastopolul să devină capitala de sud a Federației Ruse.
                                       Fost ministru-adjunct al industriei și comerțului din Federația Rusă (până în aprilie 2020).

                                       21.11.2017

                                       190.

                                       Mikhail Vladimirovich RAZVOZHAEV (Михаил Владимирович РАЗВОЖАЕВ) Mykhailo Volodymyrovich RAZVOZHAEV (Михайло Володимирович РАЗВОЖАЄВ)

                                       Sexul: masculin
                                       Data nașterii: 30.12.1980
                                       Locul nașterii: Krasnoiarsk, URSS (în prezent Federația Rusă)

                                       Așa-numit «guvernator» al orașului Sevastopol, anexat în mod ilegal. Prin asumarea acestei calități și prin acțiunile întreprinse în această calitate, el a depus eforturi pentru o integrare sporită a orașului Sevastopol, anexat în mod ilegal, în Federația Rusă, sprijinind astfel în mod activ acțiunile și politicile puse în aplicare care subminează sau amenință integritatea teritorială, suveranitatea și independența Ucrainei.

                                       28.1.2020”.

                        Entități

                                       Nume

                                       Date de identificare

                                       Motive

                                       Data includerii pe listă

                                       „5.

                                       Așa-numitul «Stat Federal al Novorossiya»
                                       «Федеративное государство Новороссия»
                                       «Federativnoye Gosudarstvo Novorossiya»

                                       Resurse mediatice:
                                       http://novopressa.ru/
                                       http://novorossia-tv.ru/
                                       http://novorossiia.ru/
                                       https://vk.com/novorossiatv

                                       La 24 mai 2014, așa-numitele «Republici Populare» Donețk și Lugansk au semnat un acord privind crearea așa-numitului «Stat Federal al Novorossiya» nerecunoscut.
                                       Acest fapt încalcă dreptul constituțional ucrainean și, prin urmare, dreptul internațional, amenințând astfel integritatea teritorială, suveranitatea și independența Ucrainei.

                                       25.7.2014

                                       15.

                                       Întreprinderea unitară de stat a «Republicii Crimeea»«Universal-Avia»
                                       Государственное унитарное предприятие Республики Крым «Универсал-Авиа»
                                       (cunoscută anterior drept întreprinderea de stat «Universal-Avia»
                                       Государственное предприятие «Универсал-Авиа»
                                       Gosudarstvenoye predpriyatiye «Universal-Avia»)

                                       Str. Aeroflotskaya 5, Simferopol 295021
                                       ул. Аэрофлотская, дом 5, 295021, г. Симферополь
                                       Tel. +7 (3652) 502-300; +7 (918) 699-1020
                                       unavia_2014@mail.ru
                                       https://universal-avia.ru/
                                       Număr de înregistrare: 1159102026742

                                       Dreptul de proprietate asupra entității a fost transferat cu încălcarea dreptului ucrainean. La 24 martie 2014, «Prezidiul Parlamentului Crimeei» a adoptat decizia «privind întreprinderea de stat „Gosudarstvenoye predpriyatiye Universal-Avia”» («О Государственном предприятии „Универсал-Авиа”») nr. 1794-6/14, declarând preluarea activelor aparținând întreprinderii de stat «Universal-Avia», în numele «Republicii Crimeea». Astfel, întreprinderea este confiscată efectiv de către «autoritățile» Crimeei. Reînregistrată la 15 ianuarie 2015 ca întreprindere unitară de stat a «Republicii Crimeea» cu numele «Universal-Avia» (Государственное унитарное предприятие Республики Крым «Универсал-Авиа»). Fondator: Ministerul Transporturilor din «Republica Crimeea» (Министерство транспорта Республики Крым).

                                       25.7.2014

                                       16.

                                       Întreprinderea bugetară a statului federal «Sanatorium „Nizhnyaya Oreanda”» a administrației președintelui Federației Ruse (cunoscută anterior drept stațiunea «Nizhnyaya Oreanda»«Санаторий „Нижняя Ореанда”»)

                                       Stațiunea „Nizhnyaya Oreanda”, 298658, Ialta, Oreanda, clădirea 12, Ucraina
                                       Санаторий «Нижняя Ореанда», 298658, г. Ялта, пгт. Ореанда, дом 12, Украина
                                       www.oreanda-resort.ru
                                       marketing@oreanda-resort.ru
                                       + 7 (978) 944 83 00,
                                       + 7 (978) 944 83 30
                                       Număr de înregistrare: 1149102054221

                                       Dreptul de proprietate asupra entității a fost transferat cu încălcarea dreptului ucrainean. La 21 martie 2014, «Prezidiul Parlamentului Crimeei» a adoptat decizia «privind aspectele legate de înființarea Asociației de sanatorii și stațiuni» nr. 1767-6/14, declarând preluarea activelor aparținând stațiunii «Nizhnyaya Oreanda», în numele «Republicii Crimeea». Astfel, întreprinderea este confiscată efectiv de către «autoritățile» Crimeei.
                                       Reînregistrată la 9 octombrie 2014 ca întreprindere bugetară a statului federal, cu numele «Sanatorium Nizhnyaya Oreanda» a administrației președintelui Federației Ruse Federation (Федеральное государственное бюджетное учреждение «Санаторий „Нижняя Ореанда” Управления делами Президента Российской Федерации»). Fondator: administrația președintelui Federației Ruse (Управлениe делами Президента Российской Федерации).

                                       25.7.2014

                                       18.

                                       Societatea pe acțiuni «Uniunea de producție-agrară „Massandra”»
                                       Aкционерное общество «Производственно-аграрное объединение „Массандра”»
                                       (cunoscută anterior drept Întreprinderea unitară de stat a «Republicii Crimeea»«Uniunea de producție-agrară „Massandra”»
                                       Государственное унитарное предприятие Республики Крым «Производственно-аграрное объединение „Массандра”»

                                       298650, Crimeea, Ialta, Massandra, Vinodela Egorova 9.
                                       298650, Крым, г. Ялта, пгт. Массандра, ул. Винодела Егорова, д. 9
                                       Site: http://massandra.su
                                       + 7 978 936 75 04
                                       + 7 3654 23 31 96
                                       + 7 3654 26 16 83
                                       Număr de înregistrare: 1149102026985

                                       Dreptul de proprietate asupra entității a fost transferat cu încălcarea dreptului ucrainean. La 9 aprilie 2014, «Prezidiul Parlamentului Crimeei» a adoptat Decizia nr. 1991-6/14 «privind modificările la Rezoluția nr. 1836-6/14 a Consiliului de Stat al „Republicii Crimeea”» din 26 martie 2014«privind naționalizarea întreprinderilor, a instituțiilor și a organizațiilor de tip complex agroindustrial, situate pe teritoriul „Republicii Crimeea”», declarând preluarea activelor aparținând concernului de stat «Asociația Națională a Producătorilor „Massandra”» în numele «Republicii Crimeea». Astfel, întreprinderea este confiscată efectiv de către «autoritățile» Crimeei.
                                       Reînregistrată la 1 august 2014 ca întreprindere bugetară a statului federal, cu numele «Proizvodstvenno agrarnoye obyedinenye „Massandra”» a administrației președintelui Federației Ruse (Федеральное государственное унитарное предприятие «Производственно-аграрное объединение „Массандра” Управления деламиПрезидента Российской Федерации»). Fondator: administrația președintelui Federației Ruse (Управлениe делами Президента Российской Федерации).

                                       25.7.2014

                                       Întreprinderea bugetară a statului federal «Uniunea de producție-agrară „Massandra”» a administrației președintelui Federației Ruse
                                       Федеральное государственное унитарное предприятие «Производственно-аграрное объединение „Массандра” Управления делами Президента Российской Федерации»
                                       Concernul de stat «Asociația națională de producători „Massandra”»

                                       Reînregistrată la 1 aprilie 2019 ca întreprinderea unitară de stat a «Republicii Crimeea»«Uniunea de producție-agrară „Massandra”». Reînregistrată la 1 octombrie 2020 ca societatea pe acțiuni «Uniunea de producție-agrară „Massandra”».

                                       Национальное производственно аграрное объединение «Массандра»
                                       Nacionalnoye proizvodstvenno agrarnoye obyedinenye «Massandra»)

                                       22.

                                       DOBROLET alias DOBROLYOT
                                       ДОБРОЛЕТ/ДОБРОЛЁТ

                                       Codul operatorului de transport aerian QD
                                       International Highway, House 31, building 1, 141411 Moscova
                                       141411, г. Москва, Международное ш., дом 31, строение 1
                                       Site: https://aviakompaniya.com/dobrolet/
                                       www.pobeda.aero

                                       Dobrolet a fost o filială a unei companii aeriene de stat ruse. De la anexarea ilegală a Crimeei, Dobrolet a operat zboruri exclusiv între Moscova și Simferopol. În consecință, a facilitat integrarea în Federația Rusă a «Republicii Autonome Crimeea», anexată ilegal, și a subminat suveranitatea și integritatea teritorială a Ucrainei.

                                       30.7.2014

                                       23.

                                       Societatea publică pe acțiuni «Banca Națională Comercială a Rusiei»
                                       (Публичное акционерное общество «Российский национальный коммерческий банк»)

                                       295000, Simferopol, str. Naberejnaia numită după cea de a 60-a aniversare a URSS, 34
                                       295000, Симферополь,ул. Набережная имени 60–летия СССР, д. 34
                                       Site: http://www.rncb.ru
                                       Număr de înregistrare: 1027700381290

                                       După anexarea ilegală a Crimeei, Banca Națională Comercială a Rusiei (RNCB) a intrat în proprietatea exclusivă a așa-numitei «Republici Crimeea». În ianuarie 2016, a devenit o proprietate a Agenției Federale pentru Administrarea Proprietăților Statului, cunoscută, de asemenea, sub denumirea Rosimushchestvo [Федеральное агентство по управлению государственным имуществом (Росимущество)].
                                       A devenit actorul principal pe piață, înaintea anexării nefiind prezentă în Crimeea. Prin cumpărarea sau preluarea unor filiale ale unor bănci care se retrăgeau din Crimeea, RNCB a sprijinit material și financiar acțiunile guvernului rus de integrare a Crimeei în Federația Rusă, subminând astfel integritatea teritorială a Ucrainei.
                                       La 29 ianuarie 2020, Banca Centrală a Rusiei a decis să reorganizeze Banca Marină a Sevastopolului (Sevastopol Marine Bank) cu participarea RNCB. Banca a participat la două mari proiecte de infrastructură în Crimeea – finanțează construirea unui nou complex aeroportuar în Simferopol și a instalațiilor de producere a energiei electrice (Balaklavskaya TPP și Tavricheskaya TPP).

                                       30.7.2014

                                       25.

                                       Peace to Luhansk Region (Pace pentru Regiunea Lugansk) (Mir Luganschine) Мир Луганщине

                                       https://mir-lug.info/
                                       Adresă: Karl Marx Street, 7, Luhansk, Ukraine
                                       улица Карла Маркса, 7, г. Луганск, Украина
                                       info@mir-lug.info

                                       «Organizație» cu caracter public care a prezentat candidați în așa-numitele «alegeri» din așa-numita «Republică Populară Lugansk», la 2 noiembrie 2014 și la 11 noiembrie 2018. Respectivele «alegeri» încalcă legislația Ucrainei și sunt, prin urmare, ilegale. Începând cu 17 februarie 2018, președintele organizației este Leonid PASECHNIK și, prin urmare, asociat cu o persoană desemnată de Consiliu.
                                       Prin urmare, prin participarea formală la «alegerile» ilegale, a sprijinit în mod activ acțiuni și politici care subminează integritatea teritorială, suveranitatea și independența Ucrainei și continuă să destabilizeze Ucraina.

                                       29.11.2014

                                       28.

                                       Uniunea Economică Lugansk (Luganskiy Ekonomicheskiy Soyuz)
                                       Луганский экономический союз

                                       Informații oficiale:
                                       https://nslnr.su/about/obshchestvennye-organizatsii/337/
                                       https://vk.com/public97306393

                                       «Organizație cu caracter social» care a prezentat candidați în așa-numitele «alegeri» ilegale din așa-numita «Republică Populară Lugansk», la 2 noiembrie 2014 și la 11 noiembrie 2018. A prezentat un candidat, Oleg AKIMOV, la funcția de «șef» al așa-numitei «Republici Populare Lugansk» în 2014 și la funcția de membru al așa-numitului «Consiliu Popular al Republicii Populare Lugansk» în 2018. Respectivele «alegeri» încalcă legislația Ucrainei și sunt, prin urmare, ilegale. Președinția «Luganskiy Economicheskiy Soyuz» este ocupată în prezent de Zinaida NADION, care este deputat în «Consiliul Popular» al așa-numitei «Republici Populare Lugansk».
                                       Prin urmare, prin participarea formală la «alegerile» ilegale, a sprijinit în mod activ acțiuni și politici care subminează integritatea teritorială, suveranitatea și independența Ucrainei și continuă să destabilizeze Ucraina.

                                       29.11.2014

                                       33.

                                       Brigada Prizrak
                                       Бригада «Призрак»

                                       Adresă: District 50 Year of the USSR, 18; c. of Kirovsk
                                       https://vk.com/battalionprizrak
                                       http://prizrak.info/
                                       mail@prizrak.info
                                       + 38 (072) 199-86-39

                                       Grupare armată separatistă care a sprijinit în mod activ acțiuni care subminează integritatea teritorială, suveranitatea și independența Ucrainei și care continuă să destabilizeze Ucraina.
                                       Face parte din așa-numitul «Al doilea corp de armată» al «Republicii Populare Lugansk».
                                       Este cunoscută și sub denumirea «Al 14-lea batalion motorizat de pușcași».

                                       16.2.2015

                                       42.

                                       AO «Institute Giprostroymost – Sankt-Petersburg»
                                       АО Институт Гипростроймост – Санкт-Петербург

                                       Adresă: Yablochkova 7, Sankt Petersburg, 197198 Russia
                                       Site: http://gpsm.ru
                                       E-mail: office@gpsm.ru
                                       Tel: (812) 498-08-14
                                       Numărul de înscriere în registrele statului: 1037828021660
                                       Numărul de înregistrare fiscală: 7826717210

                                       AO «Institute Giprostroymost – Sankt-Petersburg» a participat la construirea podului Kerch în calitate de proiectant al podului, care leagă Rusia de peninsula Crimeea, anexată în mod ilegal. Prin urmare, societatea sprijină consolidarea peninsulei Crimeea, anexată în mod ilegal, ca parte integrantă a Federației Ruse, fapt care, la rândul său, subminează și mai mult integritatea teritorială, suveranitatea și independența Ucrainei.

                                       31.7.2018

                                       43.

                                       PJSC Mostotrest
                                       ПАО Мостотрест

                                       Adresă: Barklaya 6, clădirea 5, Moscova, 121087, Rusia
                                       www.mostotrest.ru
                                       info@mostro.ru
                                       Tel:(495)6697999
                                       Numărul de înscriere în registrele statului: 1027739167246
                                       Numărul de înregistrare fiscală: 7701045732

                                       PJSC Mostotrest a participat în mod activ, prin intermediul contractelor sale cu statul pentru întreținerea podului, la construirea podului Kerch, care leagă Rusia de peninsula Crimeea, anexată în mod ilegal, și pentru lucrări de reparații la partea feroviară a podului. În plus, societatea este deținută de o persoană (Arkady Rotenberg) care este deja inclusă pe listă pentru acțiunile sale care subminează suveranitatea Ucrainei (poziția 92 din prezenta anexă). Prin urmare, societatea sprijină consolidarea peninsulei Crimeea, anexată în mod ilegal, ca parte integrantă a Federației Ruse, fapt care, la rândul său, subminează și mai mult integritatea teritorială, suveranitatea și independența Ucrainei.

                                       31.7.2018

                                       44.

                                       JSC Zaliv Shipyard
                                       Судостроительный завод «Залив»

                                       Adresă: Tankistov 4, 298310 Kerch, Crimeea
                                       Site: http://zalivkerch.com
                                       Numărul de înscriere în registrele statului: 1149102028602
                                       Tel: +7(36561)33055
                                       Numărul de înregistrare fiscală: 9111001119

                                       JSC Zaliv Shipyard a participat în mod activ la construirea unei noi căi ferate către podul Kerch, care leagă Rusia de peninsula Crimeea, anexată în mod ilegal. Prin urmare, societatea sprijină consolidarea peninsulei Crimeea, anexată în mod ilegal, ca parte integrantă a Federației Ruse, fapt care, la rândul său, subminează și mai mult integritatea teritorială, suveranitatea și independența Ucrainei.

                                       31.7.2018

                                       45.

                                       Societatea pe acțiuni STROYGAZMONTAZH
                                       STROYGAZMONTAZH Corporation (Grupul SGM)
                                       ООО Стройгазмонтаж
                                       (груп СГМ)

                                       Adresă: Prospect Vernadskogo 53, Moscova, 119415 Russia
                                       Site: www.ooosgm.com
                                       info@ooosgm.ru
                                       Numărul de înscriere în registrele statului: 1077762942212
                                       Numărul de înregistrare fiscală: 7729588440
                                       INN: 9729299794
                                       PSRN: 1207700324941, KPP 772901001.

                                       Stroygazmontazh Corporation (Grupul SGM) a participat în mod activ la construirea podului Kerch prin intermediul contractului său public pentru construirea podului în cauză, care leagă Rusia de peninsula Crimeea, anexată în mod ilegal. Prin urmare, societatea sprijină consolidarea peninsulei Crimeea, anexată în mod ilegal, ca parte integrantă a Federației Ruse, fapt care, la rândul său, subminează și mai mult integritatea teritorială, suveranitatea și independența Ucrainei.

                                       31.7.2018”


title: Decizia (PESC) 2021/661 a Comitetului politic și de securitate din 20 aprilie 2021 privind numirea comandantului operației UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (Atalanta) și de abrogare a Deciziei (PESC) 2021/87 (ATALANTA/3/2021)

text:
                  23.4.2021

                  RO

                  Jurnalul Oficial al Uniunii Europene

                  L 140/12

         DECIZIA (PESC) 2021/661 A COMITETULUI POLITIC ȘI DE SECURITATE
         din 20 aprilie 2021
         privind numirea comandantului operației UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (Atalanta) și de abrogare a Deciziei (PESC) 2021/87 (ATALANTA/3/2021)
         COMITETUL POLITIC ȘI DE SECURITATE,
         având în vedere Tratatul privind Uniunea Europeană, în special articolul 38,
         având în vedere Acțiunea comună 2008/851/PESC a Consiliului din 10 noiembrie 2008 privind operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (1), în special articolul 6 alineatul (1),
         întrucât:

                     (1)

                     În temeiul articolului 6 alineatul (1) din Acțiunea comună 2008/851/PESC, Consiliul a autorizat Comitetul politic și de securitate (COPS) să adopte decizii privind numirea comandantului operației UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (denumit în continuare „comandantul operației UE”).

                     (2)

                     La 26 ianuarie 2021, COPS a adoptat Decizia (PESC) 2021/87 (2), de numire a contraamiralului Eugenio DÍAZ DEL RÍO în funcția de comandant al operației UE începând cu 19 februarie 2021.

                     (3)

                     Autoritățile militare spaniole au propus ca viceamiralul José M. NÚŇEZ TORRENTE să îi succeadă contraamiralului Eugenio DÍAZ DEL RÍO în funcția de comandant al operației UE.

                     (4)

                     La 25 martie 2021, Comitetul militar al UE a sprijinit numirea viceamiralului José M. NÚŇEZ TORRENTE în funcția de comandant al operației UE începând cu 21 aprilie 2021.

                     (5)

                     Prin urmare, Decizia (PESC) 2021/87 ar trebui să fie abrogată.

                     (6)

                     În conformitate cu articolul 5 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la elaborarea și la punerea în aplicare a deciziilor și acțiunilor Uniunii care au implicații în materie de apărare,

               ADOPTĂ PREZENTA DECIZIE:

            Articolul 1
            Viceamiralul José M. NÚŇEZ TORRENTE este numit, începând cu 21 aprilie 2021, în funcția de comandant al operației UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei.

            Articolul 2
            Decizia (PESC) 2021/87 se abrogă.

            Articolul 3
            Prezenta decizie intră în vigoare la data adoptării.
            Se aplică de la 21 aprilie 2021.

            Adoptată la Bruxelles, 20 aprilie 2021.

                  Pentru Comitetul politic și de securitate

                  Președintele

               S. FROM-EMMESBERGER

            (1)  JO L 301, 12.11.2008, p. 33.

            (2)  Decizia (PESC) 2021/87 a Comitetului politic și de securitate din 26 ianuarie 2021 privind numirea comandantului operației UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (Atalanta) și de abrogare a Deciziei (PESC) 2019/1613 (ATALANTA/1/2021) (JO L 30, 28.1.2021, p. 4).


title: Decizia (UE) 2021/671 a Consiliului din 20 aprilie 2021 privind poziția care urmează să fie adoptată în numele Uniunii în cadrul procedurii scrise de către participanții la Acordul privind creditele la export care beneficiază de susținere oficială în ceea ce privește adoptarea unei decizii de a majora susținerea oficială pentru creditele la export sub formă de costuri locale

text:
                  26.4.2021

                  RO

                  Jurnalul Oficial al Uniunii Europene

                  L 141/19

         DECIZIA (UE) 2021/671 A CONSILIULUI
         din 20 aprilie 2021
         privind poziția care urmează să fie adoptată în numele Uniunii în cadrul procedurii scrise de către participanții la Acordul privind creditele la export care beneficiază de susținere oficială în ceea ce privește adoptarea unei decizii de a majora susținerea oficială pentru creditele la export sub formă de costuri locale
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 207 alineatul (4) primul paragraf, coroborat cu articolul 218 alineatul (9),
         având în vedere propunerea Comisiei Europene,
         întrucât:

                     (1)

                     Orientările cuprinse în acordul privind creditele la export care beneficiază de susținere oficială (denumit în continuare „acordul”) se aplică în Uniune în temeiul Regulamentului (UE) nr. 1233/2011 al Parlamentului European și al Consiliului (1).

                     (2)

                     La cea de a 145-a reuniune a participanților la acord, care a avut loc la 17 noiembrie 2020, s-a convenit să adopte, printr-o procedură scrisă, o decizie de modificare a acordului în vederea majorării susținerii oficiale pentru creditele la export sub formă de costuri locale.

                     (3)

                     Decizia avută în vedere de a crește susținerea oficială pentru costurile locale ar trebui să adapteze dispozițiile din acord privind susținerea acordată pentru costurile locale la modelele comerciale și de producție predominante. Lanțurile valorice globale au modificat deciziile de aprovizionare ale exportatorilor și majoritatea exportatorilor se aprovizionează în prezent din mai multe țări și, într-o măsură din ce în ce mai mare, din locul în care se află cumpărătorul. Pentru a oferi exportatorilor din Uniune o mai mare flexibilitate și pentru a permite strategii optime de aprovizionare, plafonul susținerii oficiale pentru costurile locale ar trebui majorat de la 30 % la 40 % din valoarea contractului de export în țările cu venituri ridicate și de la 30 % la 50 % din valoarea contractului de export în țările cu venituri medii și scăzute.

                     (4)

                     Este oportun să se stabilească poziția care urmează să fie adoptată în numele Uniunii cu privire la decizia care urmează să fie adoptată de către participanții la acord prin procedură scrisă, având în vedere că decizia avută în vedere va fi de natură să influențeze în mod decisiv conținutul dreptului Uniunii, în temeiul articolului 2 din Regulamentul (UE) nr. 1233/2011,

               ADOPTĂ PREZENTA DECIZIE:

            Articolul 1
            Poziția care urmează să fie adoptată, în numele Uniunii, în cadrul procedurii scrise desfășurate de către participanții la Acordul privind creditele la export care beneficiază de susținere oficială, în ceea ce privește adoptarea unei decizii de a majora susținerea oficială pentru creditele la export sub formă de costuri locale, se bazează pe propunerea Uniunii (2).

            Articolul 2
            Prezenta decizie intră în vigoare la data adoptării.

            Adoptată la Bruxelles, 20 aprilie 2021.

                  Pentru Consiliu

                  Președintele

               A. P. ZACARIAS

            (1)  Regulamentul (UE) nr. 1233/2011 al Parlamentului European și al Consiliului din 16 noiembrie 2011 privind aplicarea anumitor orientări în domeniul creditelor la export care beneficiază de susținere oficială și de abrogare a Deciziilor 2001/76/CE și 2001/77/CE ale Consiliului (JO L 326, 8.12.2011, p. 45).

            (2)  A se vedea documentul ST 7202/21 la http://register.consilium.europa.eu


title: Decizia consiliului din 13 aprilie 2021 de numire a unor membri și supleanți italieni în Comitetul consultativ pentru libera circulație a lucrătorilor 2021/C 149 I/01

text:
                  27.4.2021

                  RO

                  Jurnalul Oficial al Uniunii Europene

                  CI 149/1

         DECIZIA CONSILIULUI
         din 13 aprilie 2021
         de numire a unor membri și supleanți italieni în Comitetul consultativ pentru libera circulație a lucrătorilor
         (2021/C 149 I/01)
         CONSILIUL UNIUNII EUROPENE,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 492/2011 al Parlamentului European și al Consiliului din 5 aprilie 2011 privind libera circulație a lucrătorilor în cadrul Uniunii (1), în special articolele 23 și 24,
         având în vedere listele de candidați prezentate Consiliului de către guvernul Italiei,
         întrucât:

                     (1)

                     Prin decizia sa din 21 septembrie 2020 (2), Consiliul a numit membrii și supleanții în cadrul Comitetului consultativ pentru libera circulație a lucrătorilor pentru perioada 25 septembrie 2020-24 septembrie 2022.

                     (2)

                     Guvernul Italiei a prezentat candidaturi pentru mai multe posturi vacante,

               ADOPTĂ PREZENTA DECIZIE:

            Articolul 1
            Sunt numiți în calitatea de membri și de supleanți în cadrul Comitetului consultativ pentru libera circulație a lucrătorilor pentru perioada care se încheie la 24 septembrie 2022:

                        I.

                        REPREZENTANȚI AI GUVERNELOR

                                    Țară

                                    Membri

                                    Supleanți

                                    Italia

                                    Dna Maria Concetta CORINTO
                                    Dl Marco Maria Carlo COVIELLO

                                    Dna Carmen FERRAJOLO

                        II.

                        REPREZENTANȚI AI ORGANIZAȚIILOR SINDICALE

                                    Țară

                                    Membri

                                    Supleanți

                                    Italia

                                    Dna Ilaria Arianna FONTANIN
                                    Dl Emanuele GALOSSI

                                    Dna Antonella PIRASTU

                        III.

                        REPREZENTANȚI AI ORGANIZAȚIILOR PATRONALE

                                    Țară

                                    Membri

                                    Supleanți

                                    Italia

                                    Dna Paola ASTORRI
                                    Dl Fabio ANTONILLI

                                    Dna Roberta DIONISI

            Articolul 2
            Consiliul va numi membrii și supleanții încă nenominalizați la o dată ulterioară.

            Articolul 3
            Prezenta decizie intră în vigoare la data adoptării.

            Adoptată la Bruxelles, 13 aprilie 2021.

                  Pentru Consiliu

                  Președintele

               A. P. ZACARIAS

            (1)  JO L 141, 27.5.2011, p. 1.

            (2)  Decizia Consiliului din 21 septembrie 2020 de numire a membrilor și a supleanților în cadrul Comitetului consultativ pentru libera circulație a lucrătorilor (JO C 315 I, 23.9.2020, p. 5).